Knie buig vir BLM 'saai groter verdeeldheid' | Maroela Media
Knie buig vir BLM 'saai groter verdeeldheid'
Andile Phehlukwayo in aksie gedurende Saterdag se 3TeamCricket-wedstryd. Foto: Twitter.
Die Black Lives Matter-beweging is 'n omstrede onderwerp in 'n land soos Suid-Afrika. Met Maroela Media se eerste berig oor die afgelope se 3TeamCricket-inisiatief op SuperSportpark, was daar binne 'n japtrap meer as 'n 1 000 kommentare op Facebook gelewer.
Te midde van teenkanting deur oudspelers soos Pat Symcox, Rudi Steyn, Boeta Dippenaar en Brian McMillan, het 23 ander spelers, wedstrydbeamptes en kommentators die afgelope Saterdag die knie saam met Lungi Ngidi op SuperSportpark gebuig.
"Ek sou dit kon verstaan as daar in die verlede ook die knie gebuig is vir die buitengewoon hoë voorkoms van geweld op plase. Ek sou dit kon begryp as dieselfde ook al gebeur het om die ongelyke behandeling weens rasbehepte wetgewing op universiteite en in die werkplek aan te spreek," het James Kemp, hoofredakteur van Pretoria FM se Klankkoerant-programme, gesê.
Voor die eerste aflewering van die 3TeamCricket-wedstryd afgestuur is, het Janneman Malan en Reeza Hendricks (openingskolwers van die Kingfishers-span) die knie op die veld gebuig.
Hendricks is op die vooraand van die kragmeting as die kaptein van die Kingfishers aangewys, nadat Heinrich Klaasen aanvanklik die span in Kagiso Rabada se plek sou gelei het.
Die talentvolle Rabada was weens die dood van 'n familielid nie vir die wedstryd beskikbaar nie.
Onder die spelers het sterre soos AB de Villiers, Temba Bavuma en David Miller die knie gebuig. Langs die veld het Graeme Smith (KSA se direkteur van krieket) en Francois Pienaar (kaptein van die Springbokke se Wêreldbeker-wenspan van 1995) ook hul ondersteuning vir die Black Lives Matter-beweging gewys.
Volgens Juran van den Heever, uitvoerende hoof van S-Leer, het Krieket Suid-Afrika (KSA) meer verdeeldheid as versoening gesaai. "Kyk net na die kommentaar van gewone Suid-Afrikaanse sportliefhebbers. Daar is ongetwyfeld groter verdeeldheid gebring."
Danie Stander, 'n boer in Limpopo, het in 'n sterkbewoorde Facebook-inskrywing aangevoer dat professionele sportpersone soms nie in voeling is met wat in die "werkende wêreld" aangaan nie.
"Faf (du Plessis), AB, Francois, Graeme en al die ander knielende sportspelers, baie dankie dat julle voor die hele wêreld kant gekies het. Julle is 100% reg, hierdie kwessie het nie plek vir draadsitters nie. Ieder en elk van ons moet besluit waar ons staan, wat ons glo, wat vir ons belangrik is," het hy geskryf.
"Watter deel van jou toerusting waarmee jy op die veld gaan, het jy uit jou eie sak betaal? As boer betaal ek vir elke enkele kleinste stukkie gereedskap, elke implement, elke inspuiting en spuitnaald en draad en sink en bout en moer wat ek op my plaas gebruik uit my eie sak.
"Julle het almal al soveel geleenthede gehad om te kniel oor plaasmoorde, maar die kwessie is te warm in die politieke debat en gaan lei tot verlore borgskappe. Het julle dus aan die kant van die draad afgeklim waar die geld beter is? Is dit dalk 'n geval van 'not all lives matter, because money matters more'?" het hy afgesluit.
Die voormalige Protea-blits Makhaya Ntini, wat in die SuperSport-kommentatorhokkie diens gedoen het, het saam met Smith-hulle die knie gebuig.
Die 43-jarige Ntini was onlangs in die nuus omdat hy in 'n onderhoud gesê het dat hy in sy speeldae eerder na die veld gedraf het as om eensaam in die spanbus te sit.
Dit is dieselfde Ntini wat dwarsdeur sy loopbaan – deur wit en swart – vir sy ongelooflike toewyding en fiksheid geloof is. Hy het onder meer in 'n destydse onderhoud met The Telegraph gesê dat hy graag sal wil aanhou speel totdat hy 40 is en dat fiksheid een van die boustene vir sy sukses as bouler was.
"Mens het nooit verstaan waarom ek dit gedoen het nie en ek het hulle nooit vertel nie. Ek het vir die eensaamheid weggehardloop. Ek het agter in die bus gesit, terwyl die res van die spelers voor gesit het," het hy verlede week gesê.
Gedurende die wedstryd het Andile Phehlukwayo sy spelershemp oor sy kop getrek toe hy 'n paaltjie gevier het. Onderaan het hy 'n T-hemp gedra met die Black Lives Matter-embleem in vet letters gedruk.
"Hierdie week het gesorg dat ons almal moeilike gesprekke moes aanknoop. Party van ons het die donkerste gedeeltes van ons individuele reise gedeel," het hy op Twitter geskryf.
Op sy beurt het Bavuma die hoop uitgespreek dat die status quo moet verander, terwyl rassisme, verdrukking en geslagsgebaseerde geweld uitgewis moet word.
2 ℓ-plastiekbottels kan ook nou ingeruil word vir geld
Dankie , nou het ek 'n geldige rede om my DSTV te kanselleer. Julle hou julle op met ander lande se politiek soos die grappie van die drie varkies waar rooikappie saam met hulle gedrink het en toe die wolf haar wil eet, toe klap sy hom en se voetsek ek is nie deel van die storie nie. Julle almal kort klappe want julle is nie deel van Amerika se politiek nie, hou julle neuse uit ander mense se sake
Verdeeldheid is juis die doel.
Die BLM eskepade het begin by die politisering van die tragiese dood van 'n twyfelagtige karakter. Die knie op die nek het vir die rede berug geraak – en noú die "vitrue signal of choice". 'n "Vriendeilke" waarskuwing aan jong sport sterre. As kniel, die gebalde vuis en BLM embleem die paspoort na spankeuse geword het, bo talent, het julle 'n ernstige gewetensprobleem. Julle het sekerlik die ondersteuning en repek van gretige ondersteuners verloor. Gaan kyk gerus na die detail van die oorspronklikke insident en wie agter die dwang skuil.
Wat n teleurstelling – ALL LIVES MATTER – NOT ONLY THE BLACK PEOPLE. SORRY BUT THIS IS AN BIG NO NO NO – PLEASE ARRANGE SOMETHING LIKE THIS FOR THE FARMERS THAT IS BEEN KILLED IN SOUTH AFRICA – BRUTALY KILLED. NO BECAUSE WHITE FARMERS IS BEEN KILLED. NO NO NO – ALL LIVES MATTERS – ALL LIVES MATTER – WIT, SWART, KLEURLINGE, INDIANS , MOSLEMS – ALL LIVES MATTER!!!!!!!!!!!!!!!!!!!!!!!!!!!!!!!!!!
BLM gebruik intimidasie en geweld om hulle agenda te versterk. Dit is die basiese definisie van 'n terroriste beweging/organisasie Piet. Wat BLM beteken is dat net 'n sekere ras se lewens belangrik is en nie die res nie, die naam en hulle aksies spreek boekdele…